Referat af bestyrelsesmøde d. 17. juni 2020 (virtuelt møde i Teams)

Til stede: Helle Lunderød, Peter Brink Thomsen, Søren Møller, Morten Lorentzen, Kim Dam-Johansen, Kristoffer Kjærgaard, Martin Boysen, Wenche Fogsgaard, Thomas Hesselberg, Daniel Simonsen, Mette Karmann (referent)

Fraværende: Elevrepræsentanter er ikke mødt.

1. Velkommen til mødet – teknikken i orden?
2. Godkendelse af dagsorden
3. Godkendelse af referat fra mødet 20/4
4. Orientering fra formanden.
5. Orientering fra rektor, bl.a. om skoleårets afslutning, igangværende eksamen, nyansættelser og afgang, drøftelse af konkurrenceudsættelse af driftsopgaver m.m.
6. Orientering fra elever
7. Orientering fra medarbejderrepræsentanter
8. Økonomi – estimat for 2020 samt prognose for 2021-23 (bilag)
9. Omlægning af lån (bilag følger)
10. Kommende møde(r)
11. Eventuelt

Ad 1: LH, PB og MK sidder på skolen, Thomas er med på medhør på telefonen, resten via teams.

Ad 2: Dagsorden godkendes

Ad 3: Referatet godkendes

Ad 4:

* Helle har været mere i kontakt med skolen end sædvanligt - det er dejligt med Peters skriftlige orienteringer. Helle og Peter har snakket om den nye chef-løns aftale og konkurrenceudsættelse af driftsopgaver mm.

Ad 5:

* Coronatid er gået fint - igen stor ros til lærere og elever for at tage retningslinjer seriøst. En enkelt lærer har slet ikke været på skolen pga sårbare børn. Vi ser tiden an og afventer instrukser for skolestart i august, prøver at være optimistiske. Stadig ingen registrerede smittede på skolen.
* Eksamen nærmer sig sin afslutning. Alt er forløbet fint. Få mundtlige og skriftlige prøver, men masser af årsprøver, DHO, SRO, workshops, vurderingssamtaler, sociale arrangementer mm. Enkelte elever hænger i en tynd tråd, vi håber det bedste. Eksamenskarakterer kommet i dag, årskarakterer offentliggøres lørdag kl. 8. Første SRP-eksaminer har givet positive tilbagemeldinger fra lærere og censorer - det er en barsk omgang, og det kan være hårdt at blive bedømt for + 14 dages opgaveskrivning på 30 minutter - men enighed om at det fungerer. Hele sektoren ser frem til en evaluering.
* Afgang og tilgang: Vi tager afsked med 3 lærere, der går på pension pr. 31/7 - Alex Rose, Trine Stürup og Bent Fischer. Vi har ansat en række årsvikarer og forlænget dem vi har - i det hele taget er der rigtig mange på andre beskæftigelsesgrader end 100%, det bruger Anne temmelig meget tid på. 2 lærere i pædagogikum (hi/old og id/ps).
* Skoleårets afslutning: 7 gange translokation a 45-60 minutter 24/6 og 25/6. I er meget velkomne - giv gerne besked, hvis I ønsker at deltage, så sørger vi for pladser. Hver student må have 3 familiemedlemmer med. Der vil være taler (rektor, elever og lærere), fællessange, uddeling af eksamensbeviser, udmarch mm. Foregår i hallen og TJ forsøger sig med live-streaming. Vogntur 26/6 lige efter fotografering. Har været i kontakt med Søren Betjent, som har sagt god for opstilling af vogne og fotografering. Alle elever er grundig orienteret om at de selv bærer ansvaret for at overholde forsamlingsforbuddet. Vi forventer, at politiet kommer forbi for at tjekke vognenes sikkerhed, chaufførernes tilladelser mm, og eleverne er blevet opfordret til at kontakte deres vognmand for at advare dem.
* Nyt fra det internationale: Vi har netop fået bevilget 21.000 kr. til at gennemføre udveksling med en skole i Frankrig. For to år siden fik skolen også del i disse UVM-midler og en gruppe elever blev koblet med en skole i Bordeaux, men samarbejdet var ikke optimalt, og det lykkedes ikke at opnå genbesøg. Det håber vi meget sker denne gang. Det er et samarbejde mellem UVM, Institute Francais som udløber af et besøg mellem den danske og franske undervisningsministre i 2018.
* Næste skoleår: Kontoret åbner 5/8, der er fællesmøde for alle lærere 6/8 og nye elever møder ind 10/8, fortsætterelever dagen efter. 5 klasser og 2 lidt mindre hf-klasser.
* Udlicitering af rengøring: Den nuværende rengøringsaftale stammer helt tilbage fra 2007, og den er blevet forlænget i 2011, 2015 og 2019. Rengøring på off. Institutioner skal i EU-udbud, med mindre man selv har hjemtaget hele rengøringen, en model hvor den samlet skal kunne sammenlignes og konkurrere med et udbud. Gymnasiefællesskabet står for gennemførelse af konkurrenceudbud og forventer, at 4-5 skoler er med i efteråret. Nuværende ordning er ikke lovlig. Skolen har ansat 4 rengøringsassistenter, derudover har skolen ansat Charlotte Sommers rengøringsfirma til at tage dele af rengøringen, tilsyn, ledelse af de 4 medarbejder mm. Derudover arbejder to af de fire damer for Charlotte, altså rengør noget af det hun ikke selv kan klare pga sygdom. Et udbud vil stille krav om virksomhedsoverdragelse af de 4, så deres job sikres. Usikkerheden knytter sig derfor mest til Charlotte, som har givet udtryk for, at hun agter at gå med i udbud, da den anden model vil kræve en ansættelse af Charlotte samt ny opmåling af skolen etc., hvilket hun ikke er interesseret i.

Drøftelse i SU og med Charlotte Sommer, som er indforstået med, at nuværende kontrakt siges op. Skolens samlede pris overstiger langt tærskelværdien for, hvad der må gå under for at undgå EU-udbud, men det har været lidt svært at gennemskue, fordi det har optrådt som flere poster i regnskabet. Det er på tide at få bragt dette i orden, og det vil jeg gerne bede om bestyrelsens opbakning til. Opsigelse og kontakt til 3F om forestående proces og jeg forventer ikke nogen problemer i den sammenhæng. Helle forklarer lidt af historikken og den drøftelse, der har været om hvorvidt man selv skal hjemtage rengøringen eller ansætte et privat firma. Begge dele har fordele og ulemper. Søren Møller supplerer med at forklare hvordan Charlotte Sommer, dengang hun drev kantinen, havde rengøring i kantinen og på lærerværelset og sidenhen overtog rengøringen på hele skolen, da man var meget utilfredse med denne del af rengøringen. Der var også en besparelse i denne konstruktion. Man har også været meget tilfredse med, at rengøringsdamerne er til stede mens eleverne er til stede, så det bliver tydeligt, at det er rigtige mennesker der gør rent har. Kristoffer tilføjer, at det betyder meget at man kender de mennesker der gør rent her, og hans egne erfaringer om udbud af rengøringen på egen institution er IKKE gode. Kim spørger til hvad skolen helst vil: - beholde den rengøring vi har? Og hvis ja, er der så ikke en mulighed for at bibeholde den nuværende rengøring. Peter prøver at svare, men må indrømme, at det er svært at gennemskue om den nuværende konstruktion er dyr, men vi er blevet opmærksomme på problematikken efter en samtale med Heid, som repræsenterer Gymnasiefællesskabets indkøbsafdeling, som viste at der rent faktisk er to rengøringsposter - en til Charlottes eget firma, hvor to damer aflønnes og de 4 damer vi selv har ansat (det er de samme to damer der både er ansat af os og af Charlotte). Indkøbsafdelingen maner dog til koldt vand i blodet - der er masser af kontrol og uddeling af stjerner etc. Thomas bidrager med, at stabiliteten og kendskabet til personalet er meget vigtigt, risikoen for at private firmaer, der går nedenom og hjem. Hvis man laver en virksomhedsoverdragelse er der nogle regler for overtagelse af den tidligere virksomheds regler ol. Peter pointerer, at hvis vi går i udbud, vil det være Gymnasiefællesskabets ansvar at holde styr på rengøringen. Thomas indskyder, at det vil være skolens opgave at lave indberetninger af fx mangelfuld rengøring, så vi vil ikke kunne slippe ansvaret helt. Peter holder fast i, at vi er nødt til at lovliggøre rengøringen og derfor sætte det i udbud, hvilket er hvad Charlotte ønsker - en lang opsigelsesperiode, hvor hun kunne forberede et bud, hvor hun driver rengøringen med de fire damer. Helle foreslår, at vi enten selv ansætter de 4 damer og hvis Charlotte ikke vil være den der leder rengøringen, så kan vi ansætte en anden til den opgave. Mette bidrager med, at vi ikke kan være sikker på, at de 4 damer vil arbejde med en anden arbejdsleder end Charlotte Sommer. Flere er bekymrede over, at vi mister medbestemmelsen, hvis vi lader rengøringen gå i udbud. Helle mener, at hvis vi er tydelige i beskrivelsen af, hvad skolen ønsker i forhold til rengøringen - og viser Charlotte disse to muligheder og lader hende sige hvad hun ønsker. Ellers har vi brug for at vide helt præcist, hvad vi har af indsigelsesmuligheder i forhold til gymnasiefællesskabet. Peter pointerer, at der er et par andre af skolens driftsopgaver der med fordel kunne reguleres bedre, så for rektor er det væsentligste, at vi overholder reglerne og egentlig lytter til Charlotte og giver hende lang til at forberede sit bud. Helle samler op på problematikken: Charlotte vil selv helst i udbud og det må så være hvad vi gør - men vi vil gerne have en beskrivelse fra fællesskabet af proces og muligheder/rettigheder, så vi ved hvordan vi kan præge denne proces. Morten siger, at bestyrelsens vigtigste opgave er, at sørge for, at overholde reglerne. Wencke støtter Morten. Peter tager endnu et møde med Charlotte, som i øvrigt har orienteret sine/vores medarbejdere om, at der er noget på vej. Vi er lidt pressede på tiden, for dette burde være sat i gang for et godt stykke tid siden. Der skal laves et udbudsmateriale i august måned og 3F skal informeres om dette. Man skal kunne gå i ny kontrakt i marts måned, da der samtidig skal indgås en ny overenskomst.

Ad 6:

* Ingen elever er mødt til mødet.

Ad 7:

* Intet nyt fra medarbejderfronten, alt er roligt trods en urolig tid. Helle roser medarbejdere og elevers indstilling til den genåbning og virtuel undervisning. Peter har haft en voldsom start, men har tacklet det fint. Kim fortæller om hvordan han har oplevet en dreng i USA, som ikke har modtaget undervisning i tre måneder, hvortil vi må sige, at det er fantastisk hvad vi har nået på FVGH.

Ad 8:

* Der er blevet udsendt forskellige bilag til dette punkt, som bestyrelsen har kunnet orientere sig i. Peter kommenterer følgende til Dortes estimat og prognose: Vanskeligt at spå om fremtiden og de ekstra tilskud vi har fået og Coronasituationen har gjort det endnu vanskeligere. Økonomien ser rigtig fin ud i år. Se i øvrigt Dortes kommentarer til estimatet. Kim spørger til hvorfor der er to rengøringsposter. Peter forklarer den dobbelte ’bogføring’ - den ene er Charlotte Sommer og hendes firma og den anden er til de 4 damer skolen har ansat. Kim ønsker sig en samlet rengøringsudgift fremover. Der er ikke yderligere kommentarer fra bestyrelsen.

Ad 9:

* Der er blevet indhentet to tilbud fra henholdsvis Jyske Realkredit og Nykredit. Peter har drøftet de to tilbud med Dorte. Dortes indstilling er, at begge tilbud mest af alt handler om følelser, da tilbuddene er nærmest ens, det handler om hvad man ’tror på’ - i sidste ende er det en forskel på max 10000 kr., men det kan svinge (det er på baggrund af bidragssatserne og udbetaling af erhvervskroner - men det er gisninger). Nykredit har haft en vurderingsekspert herude - Jyske Realkredit vil først sende en, hvis vi vil indgå i et samarbejde. Helle foretrækker Jyske Realkredit fordi de er mere lokale. Morten påpeger, at Nykredit, igennem overtagelsen af LR-kredit, kan inddrage deres mange erfaringer med vores område, så han er mest indstillet på at gå Nykredit-vejen og i hvert tilfælde få Jyske Bank til at leve helt op til Nykredits tilbud. Søren Møller har heller ikke stærke holdninger, men måske er der, forretningsmæssigt, den lille pil der peger mod Nykredit, at de er foreningsejet. Morten støtter, at der er nogle etiske overvejelser i forbindelse med at vælge bank - både Jyske Bank og andre større banker har ikke håndteret hvidvask-sager så godt, så Morten støtter også Nykredit. Kim kan følge alle kommentarer og er enig med Morten i, at hvis Jyske Bank skal have opgaven, så skal de kunne matche bidragssatsen på 0,5. Martin er glad for at Peter tog sig tid til at snakke med forskellige bud - Martin hælder mest til Jyske Bank på baggrund af det lokale aspekt, men mener også at de skal kunne matche Nykredits tilbud. Thomas er enig med Morten og Søren. Helle konkluderer, at Peter skal gå til Jyske Bank og bede dem matche Nykredit på bidragssatsen. Kim spørger om Jyske Bank ikke havde givet 0,48 et andet sted? Peter kan svare, at det var et skud fra Dorte, men det var til skoler som var mere sikre i elevtallet. Tilbuddene er stort set lige gode. Renteniveauet var også gunstigere sidste år, så måske er 0,5 svaret i juni 2020 på 0,48 sidste år. Helle opsummerer igen, det er ikke helt klart, vi kunne egentlig tage begge to. Vi bør derfor tjekke Jyske Banks mulighed for at matche bidragssatsen og indstillingen til om vores placering har betydning. Morten spørger om der er nogle krav fra de to banker om, at vi flytter vores generelle engagement til den valgte bank? Peter svarer, at det vil der ikke være. Det vil Peter sikre sig. Peter konkluderer, at vi stadig er et stykke fra at skrive under. Når disse tre punkter er afklaret, så sender Peter svarene ud - og herefter melder bestyrelsesmedlemmerne deres holdninger ind og beslutningen tages. Martin beder os erindre, at det tydeligvis er en rigtig beslutning at omlægge lånene.

Ad 10:

* Der bør være et møde i slut august og vi kan frem mod dette skrive sammen om rengørings-situationen. Helle foreslår d. onsdag d. 26/8. Det bliver kl. 17:30 med en let anretning fysisk på skolen. Det følgende møde bliver onsdag d. 28/10 og årets sidste møde bliver onsdag d. 9/12.

Ad 11:

* Peter fortæller, at vi eftermiddags har haft besøg af bygningsafdelingen i fællesskabet og har gennemgået skolen for at lave en samlet investeringsplan. Her blev Peter noget chokeret over, at udskiftningen af alu-rammer på hallen og på musiklokalet, vil koste på 4,4 millioner. Dette er der blevet talt om i december og det var ikke kommet på det første budget og det er først kommet på nu fordi det er akut. Efter rundturen blev det dog talt ned til at tag-udgiften kan strækkes over lidt længere tid, således at vedligeholdelses-planen kan overholdes - det kommer på august-mødet.
* Martin slutter af med en ros til Peter og resten af skolen omkring den gode og hurtige indsats på den virtuelle undervisning. Også ros til de mange orienteringer via mail.
* Helle vil gerne rose bestyrelsen for at arbejde rigtig godt sammen og være handlekraftige.

God sommer til alle - vi ses måske til translokationerne!

Beslutningsreferat:

Ad. 5: Peter tager et møde med Charlotte Sommer og præsenterer hende for bestyrelsens to forslag: a) vi ansætter Charlotte Sommer som arbejdsleder for 4 rengøringsdamer eller b) vi opsiger rengøringen og sender den i EU-udbud og Charlotte Sommer byder ind på opgaven. Udbudsmaterialet vil, i dette tilfælde, skulle udarbejdes i august 2020 og ny kontrakt laves i marts 2021. Ved valg af forslag b) ønsker bestyrelsen en beskrivelse fra Roskilde fællesskabet (som vil administrere udbuds-processen) af selve processen og kriterier for valg af tilbuddet.

Ad. 9: Peter stiller krav til Jyske Bank om, at de skal matche renteniveauet fra Nykredits tilbud (på 0,5) og høre til Jyske Banks indstilling til hvorvidt skolens placering har betydning for deres tilbud. Ydermere skal det sikres, at ingen af tilbuddene kræver, at vi flytter vores generelle engagement (i Danske Bank) til den valgte bank. Hvis Jyske Bank kan svare tilfredsstillende på disse spørgsmål, vælger vi Jyske Bank, ellers tager vi imod Nykredits tilbud.

Ad. 10: Datoer for bestyrelsesmøde i efteråret:

* 26/8, 28/10 og 9/12 - alle møder starter kl. 17:30 og finder sted på skolen (vi efterlever selvfølgelig sundhedsstyrelsens retningslinjer også hvis situationen er ændret når vi når de listede datoer).